สำเนา

รายงานการประชุมสภาองค์การบริหารส่วนตำบลทรายขาว

สมัยสามัญ สมัยแรก ประจำปี 2562

วันที่ 15 กุมภาพันธ์ 2562

ณ ห้องประชุมสภาองค์การบริหารส่วนตำบลทรายขาว

...................................

สมาชิกผู้มาประชุม

|  |  |  |  |
| --- | --- | --- | --- |
| ลำดับที่ | ชื่อ-สกุล | ตำแหน่ง | ลายมือชื่อ |
| 1 | นายสุนทร รักษ์เมือง | ส.อบต.หมู่ที่ 3 | สุนทร รักษ์เมือง |
| 2 | นายธนวัฒน์ สุดการงาน | ส.อบต.หมู่ที่ 4 | ธนวัฒน์ สุดการงาน |
| 3 | นายจิตร จันทร์เรือง | ส.อบต.หมู่ที่ 8 | จิตร จันทร์เรือง |
| 4 | นายสาธิต เพ็ชรรัตน์ | ส.อบต.หมู่ที่ 7 | สาธิต เพ็ชรรัตน์ |
| 5 | นายประนอม เพ็ชรทอง | ส.อบต.หมู่ที่ 2 | ประนอม เพ็ชรทอง |
| 6 | นายศุภกฤต จันทร์ทองอ่อน | ส.อบต.หมู่ที่ 7 | ศุภกฤต จันทร์ทองอ่อน |
| 7 | นายพีระยศ แก้วฉิม | ส.อบต.หมู่ที่ 5 | พีระยศ แก้วฉิม |
| 8 | นายเจริญ ไกรคุ้ม | ส.อบต.หมู่ที่ 9 | เจริญ ไกรคุ้ม |
| 9 | นายสมพร เจิมพงค์ | ส.อบต.หมู่ที่ 8 | สมพร เจิมพงค์ |
| 10 | นายปรีชา สงเสน | ส.อบต.หมู่ที่ 1 | ปรีชา สงเสน |
| 11 | นายสายชล เอียดดำ | ส.อบต.หมู่ที่ 12 | สายชล เอียดดำ |
| 12 | นายอรุณ มีลาย | ส.อบต.หมู่ที่ 1 | อรุณ มีลาย |
| 13 | นายธีรพันธ์ รอดนวล | ส.อบต.หมู่ที่ 4 | ธีรพันธ์ รอดนวล |
| 14 | นายมนูญ สังด้วง | ส.อบต.หมู่ที่ 6 | มนูญ สังด้วง |
| 15 | นายปรีดา สังสง | ส.อบต.หมู่ที่ 10 | ปรีดา สังสง |
| 16 | นายสวย นุ่มนุ่ม | ส.อบต.หมู่ที่ 3 | สวย นุ่มนุ่ม |
| 17 | นายธีระพงค์ ลิ่มสกุล | ส.อบต.หมู่ที่ 5 | ธีระพงค์ ลิ่มสกุล |
| 18 | นายชะรวย รักจุฬ | ส.อบต.หมู่ที่ 12 | ชะรวย รักจุฬ |
| 19 | นายสันติ สุวรรณบุรี | ส.อบต.หมู่ที่ 6 | สันติ สุวรรณบุรี |

ผู้เข้าร่วมประชุม

|  |  |  |  |
| --- | --- | --- | --- |
| ลำดับที่ | ชื่อ-สกุล | ตำแหน่ง | ลายมือชื่อ |
| 1 | นายสุรินทร์ สงหนู | นายกอบต. | สุรินทร์ สงหนู |
| 2 | นายสำราญ นวลปาน | รองนายก อบต. | สำราญ นวลปาน |
| 3 | นายสมโชค ย้อยยางทอง | เลขานุการนายก อบต. | สมโชค ย้อยยางทอง |
| 4 | นายวิลาศ มีฮิ่น | รองนายก อบต. | วิลาศ มีฮิ่น |
| 5 | นางจันทนา คงเกตุ | เลขานุการสภาฯ | จันทนา คงเกตุ |

**สมาชิกผู้ลาประชุม**

1. นายเสนอ หนูยิ้มซ้าย ส.อบต. หมู่ที่ 9

2. นายสัมพันธ์ เรืองสังข์ ส.อบต. หมู่ที่ 10

เริ่มประชุม เวลา 09.00 น.

เมื่อถึงกำหนดเวลานัดประชุม นางจันทนา คงเกตุ เลขานุการสภาองค์การบริหารส่วนตำบลทรายขาวตรวจสอบรายชื่อสมาชิกสภาองค์การบริหารส่วนตำบลทรายขาว ปรากฏว่ามีผู้มาประชุม 19 คน ครบองค์ประชุม จึงให้สัญญาณเรียกสมาชิกสภาองค์การบริหารส่วนตำบลเข้าห้องประชุม ประธานสภาองค์การบริหารส่วนตำบลทรายขาว เปิดประชุมสภา สมัยสามัญ สมัยแรก ประจำปี 2562 และดำเนินการประชุมตามระเบียบวาระ

**ระเบียบวาระที่ 1 เรื่องที่ประธานแจ้งให้ที่ประชุมทราบ**

ประธานสภาฯ แจ้งที่ประชุมทราบดังนี้

1.1 แจ้งประกาศเรียกประชุมสภาฯ สมัยสามัญ สมัยแรก ประจำปี

2562 เริ่มตั้งแต่วันที่ 1-15 กุมภาพันธ์ 2562 มีกำหนด 15 วัน ตาม

ประกาศสภาองค์การบริหารส่วนตำบลทรายขาว ลงวันที่ 28 มกราคม

2562

1.2 แนะนำตัวพนักงานส่วนตำบลย้ายมาดำรงตำแหน่งใหม่ โดยให้

เลขานุการสภาฯ เป็นผู้แนะนำและให้พนักงานส่วนตำบลได้ แนะนำตัวเอง

ต่อสมาชิกสภา ได้แก่

- นายสุรินทร์ ชูสิงห์แค ตำแหน่งนักวิเคราะห์นโยบายและแผน

ชำนาญการ ย้ายมาจาก อบต.คลองแดน จ.สงขลา เมื่อวันที่ 15 มกราคม 2562

ที่ประชุม รับทราบ

**ระเบียบวาระที่ 2** เรื่องรับรองรายงานการประชุม สภาฯ สมัยสามัญ สมัยที่ 4 ครั้งที่ 1

ประจำปี 2561 เมื่อวันที่ 14 พฤศจิกายน 2561

ประธานสภาฯ ลำดับต่อไปเป็นการประชุมในระเบียบวาระที่ 2 เรื่องรับรองรายงานการ

ประชุมสภาฯ สมัยสามัญ สมัยที่ 4 ครั้งที่ 1 ประจำปี 2561 เมื่อวันที่

14 พฤศจิกายน 2561 ขอเชิญประธานคณะกรรมการตรวจสอบรายงาน

การประชุม ได้รายงานต่อที่ประชุม

นายสมพร เจิมพงค์ ได้กล่าวว่า คณะกรรมการตรวจสอบรายงานการประชุมได้ตรวจสอบแล้ว

ปรากฏว่า รายงานการประชุมได้จัดทำขึ้น ครบถ้วนถูกต้อง จึงรับรอง

รายงานการประชุม

ประธานสภาฯ ขอเชิญสมาชิกสภาฯ ที่มีความประสงค์จะแก้ไขเพิ่มเติมถ้อยคำในรายงาน

การประชุม ปรากฏว่าไม่มีสมาชิกท่านใดขอแก้ไขรายงานการประชุม จึงถือว่าสภาฯ ให้การรับรองรายงานการประชุมสภาฯ สมัยสามัญ สมัยที่ 4

ครั้งที่ 1 ประจำปี 2561 เมื่อวันที่ 14 พฤศจิกายน 2561

**ระเบียบวาระที่ 3** ญัตติเรื่องการกำหนดจำนวนสมัยประชุมสามัญ ประจำปี 2562

ระยะเวลาและวันเริ่มต้นประชุมสมัยประชุมสามัญ ประจำปีของแต่ละสมัย

ในปี 2562 วันเริ่มประชุม สมัยสามัญ ประจำปี 2562 และระยะเวลาของ สมัยประชุมสามัญประจำปี สมัยแรก ของปี 2563

ประธานสภาฯ ลำดับต่อไปเป็นการประชุมในระเบียบวาระที่ 3 ซึ่งสภาฯ แห่งนี้จะต้อง

กำหนดสมัยประชุมสามัญ ประจำปี 2562 ว่าจะกำหนดให้มีกี่สมัย และกำหนดว่าในแต่ละสมัยจะเริ่มเมื่อใด กับให้กำหนดวันเริ่มสมัยประชุมสามัญประจำปี ของปี 2563 และระยะเวลาของสมัยประชุมสามัญประจำปี สมัยแรกของปี 2563 ขอเชิญสมาชิกสภาฯ เสนอต่อที่ประชุม

นายสมพร เจิมพงค์ เสนอให้กำหนดจำนวนสมัยประชุมสามัญประจำปี 2562 จำนวน 4 สมัย

ดังนี้

- สมัยสามัญ สมัญที่ 2 ตั้งแต่วันที่ 1-15 พฤษภาคม 2562

- สมัยสามัญ สมัยที่ 3 ตั้งแต่วันที่ 1-15 สิงหาคม 2562

- สมัยสามัญ สมัยที่ 4 ตั้งแต่วันที่ 1-15 พฤศจิกายน 2562

และเสนอให้กำหนดประชุมสมัยสามัญสมัยแรก ประจำปี 2563

ตั้งแต่วันที่ 1-15 กุมภาพันธ์ 2563

ประธานสภาฯ สอบถามที่ประชุมว่า มีสมาชิกท่านใด เสนอให้กำหนดสมัยประชุมเป็นอย่าง

อื่นหรือไม่ ปรากฏว่าไม่มีใครเสนอเป็นอย่างอื่น จึงเป็นอันว่าที่ประชุมมีมติ

ให้กำหนดสมัยประชุมตามที่มีการเสนอ

มติที่ประชุม กำหนดให้มีสมัยประชุมสามัญ ประจำปี 4 สมัย ดังนี้

- สมัยสามัญ สมัยที่ 2 ตั้งแต่วันที่ 1-15 พฤษภาคม 2562

- สมัยสามัญ สมัยที่ 3 ตั้งแต่วันที่ 1-15 สิงหาคม 2562

- สมัยสามัญ สมัยที่ 4 ตั้งแต่วันที่ 1-15 พฤศจิกายน 2562

กำหนดสมัยประชุม สามัญ สมัยแรก ของปี 2563 เริ่มตั้งแต่วันที่ 1-15

กุมภาพันธ์ 2563

**ระเบียบวาระที่ 4** ญัตติ เรื่อง ขออนุมัติจ่ายขาดเงินสะสม

ประธานสภาฯ ลำดับต่อไปเป็นการประชุมในระเบียบวาระที่ 4

ญัตติ เรื่อง ขออนุมัติจ่ายขาดเงินสะสม ขอเชิญนายกองค์การบริหารส่วน

ตำบล

นายกอบต. เสนอโครงการขออนุมัติ จ่ายขาดเงินสะสมต่อสภาฯ โดยมีเหตุผล ดังนี้

เนื่องจากได้เกิดปัญหาอุทกภัยเมื่อปลายปี 2561 และภัยพิบัติพายุปาบึก

เมื่อวันที่ 4 มกราคม 2562 ทำให้ถนนในตำบลทรายขาว ชำรุด เสียหาย

เป็นจำนวนมาก ทำให้ราษฎรได้รับความเดือดร้อนในการสัญจรไปมาและ

ขนส่งผลผลิตทางการเกษตรออกสู่ตลาด ซึ่งองค์การบริหารส่วนตำบล

ทรายขาวมีงบประมาณไม่เพียงพอในการแก้ไขปัญหา จึงมีความจำเป็นต้อง

ขออนุมัติต่อสภาฯ เพื่อจ่ายขาดเงินสะสม จำนวน 16 โครงการ รวมวงเงิน

5,007,100.- บาท ดังนี้

1. โครงการปรับปรุงถนนหินลูกรังสายบ้านนายไพรัช – เหมืองนายฤกษ์

หมู่ที่ 4 งบประมาณ 491,700 บาท

2. โครงการปรับปรุงถนนสายห้วยน้ำเย็น – นายเกษม หมู่ที่ 7

งบประมาณ 293,600.- บาท

3. โครงการปรับปรุงถนนสายบ้านนายนี หมู่ที่ 4 งบประมาณ

189,600.- บาท

4. โครงการปรับปรุงถนนสายสี่แยกหัวหิน – ถนนสายห้วยน้ำเย็น

หมู่ที่ 6,7,10 งบประมาณ 1,080,000.- บาท

5. โครงการปรับปรุงถนนสายนายหน่วง – ถนนท่อม่วง หมู่ที่ 2

งบประมาณ 176,300.- บาท

6. โครงการปรับปรุงถนนสายบ้านนางเริ่ม หมู่ที่ 3

งบประมาณ 120,300.- บาท

7. โครงการปรับปรุงถนนสายสวนนายภิรมย์ – หน้าปั้มนายหัวแดง หมู่ที่ 3

งบประมาณ 216,300.- บาท

8. โครงการปรับปรุงถนนสายบ้านนายสั้ว – คลองชลประทานสาย 1

หมู่ที่ 8 งบประมาณ 226,900.- บาท

9. โครงการปรับปรุงถนนสายชายพรุ – บ้านนายจรัญ หมู่ที่ 6

งบประมาณ 426,000.- บาท

10. โครงการปรับปรุงยกระดับถนนสายกำแพงวัดโคกพิกุล – บ้านนาย

ประสิทธิ์ หมู่ที่ 8 งบประมาณ 646,400.- บาท

11. โครงการปรับปรุงถนนหินคลุกสายปราณี หมู่ที่ 8 – เขต ต.หัวไทร

หมู่ที่ 6 งบประมาณ 240,400.- บาท

12. โครงการปรับปรุงถนนสายเขาหัวหิน – ศาลาร่วมใจ หมู่ที่ 12

งบประมาณ 458,000.- บาท

13. โครงการจ้างเหมาซ่อมแซมถนนสายบ้านนางสี – หนำนายม่วง

หมู่ที่ 1 งบประมาณ 104,200.- บาท

14. โครงการจ้างเหมาซ่อมแซมถนนดินลูกรังบ้านนายประยูร – ถนนด้วน

หมู่ที่ 3 เป็นเงิน 97,900.- บาท

15. โครงการจ้างเหมาซ่อมแซมถนนสายสวนครูเล็ก หมู่ที่ 2

งบประมาณ 127,500.- บาท

16. โครงการจ้างเหมาซ่อมแซมถนนสายวิชาลัย – บ้านนายสมพงค์

หมู่ที่ 6 งบประมาณ 112,000.- บาท

รายละเอียดโครงการปรากฏตามเอกสารที่ได้จัดส่งให้กับสมาชิกทุกท่าน

ได้พิจารณาแล้ว โดยในการจ่ายขาดเงินสะสม ได้ถือปฏิบัติตามระเบียบ

กระทรวงมหาดไทยว่าด้วยการรับเงินการเบิกจ่ายเงินการฝากเงินและการ

ตรวจเงินขององค์กรปกครองส่วนท้องถิ่น พ.ศ. 2542 และแก้ไขเพิ่มเติม

รายละเอียดดังนี้

- เงินสะสมที่นำไปใช้ได้ ณ ปัจจุบัน หลังจากตรวจสอบยอดเงิน

และหักเงินสะสมที่ต้องส่งฝาก ก.ส.ท. หรือ ก.ส.อ. แล้ว เป็นเงิน 12,838,239.80 บาท

- สำรองจ่ายเงินสะสมที่อนุมัติแล้วแต่ยังไม่ได้ดำเนินการหรือยู่ระหว่าง

ดำเนินการและยังไม่ได้เบิกจ่าย เป็นเงิน 286,400.00 บาท

- คงเหลือเงินสะสมที่นำไปใช้ได้ ณ ปัจจุบัน เป็นเงิน 12,551,839.80

บาท

- สำรองงบบุคลากร (ประมาณ 3 เดือน) เป็นเงิน 2,555,850.00 บาท

- สำรองจ่ายประจำที่ต้องจ่ายให้ประชาชนล่าช้า (ประมาณ 3 เดือน)

เป็นเงิน 3,529,500.00 บาท

- เงินสะสมคงเหลือ 6,466,489.80 บาท

- สำรองกรณีสาธารณภัย 10% เป็นเงิน 646,648.98 บาท

- คงเหลือเงินสะสมที่นำไปใช้จ่ายได้ 5,819,840.82 บาท

ดังนั้น จึงขอให้สภาแห่งนี้ได้พิจารณาอนุมัติจ่ายขาดเงินสะสมเพื่อแก้ไข

ปัญหาความเดือดร้อนให้แก่ประชาชนต่อไป

ประธานสภาฯ ขอเชิญสมาชิกสภาฯ อภิปราย ปรากฏว่าไม่มีสมาชิกสภาท่านใดมีความ

ประสงค์ อภิปราย จึงขอมติที่ประชุม

มติที่ประชุม อนุมัติ 18 เสียง

ไม่อนุมัติ - เสียง

งดออกเสียง 1 คน

**ระเบียบวาระที่ 5**  ญัตติ เรื่อง ขออนุมัติโอนและแก้ไขเปลี่ยนแปลงคำชี้แจง

งบประมาณรายจ่ายประจำปี 2562

ประธานสภาฯ ลำดับต่อไปเป็นการประชุมในระเบียบวาระที่ 5 ญัตติเรื่องขออนุมัติโอน

และแก้ไขเปลี่ยนแปลงคำชี้แจงงบประมาณรายจ่ายประจำปี 2562

ขอเชิญนายก อบต.

นายกอบต. เสนอขออนุมัติโอนและแก้ไขเปลี่ยนแปลงคำชี้แจงงบประมาณรายจ่าย

ประจำปี 2562

รายละเอียดปรากฏตามเอกสาร บัญชีโอนเงินงบประมาณรายจ่าย

ประจำปีงบประมาณ พ.ศ. 2562 และบัญชีแก้ไขเปลี่ยนแปลงคำชี้แจง

งบประมาณรายจ่ายประจำปี งบประมาณ พ.ศ. 2562 ที่ได้จัดทำและ

จัดส่งให้กับท่านสมาชิกสภาฯล่วงหน้าพร้อมหนังสือนัดประชุมแล้ว โดยมี

เหตุผลในการโอนเนื่องจากงบประมาณบางรายการ มีไม่เพียงพอแก่การใช้

จ่าย บางรายการมีการผิดพลาดในการเขียนรายละเอียดคำชี้แจงงบประมาณไว้ไม่ถูกต้อง บางรายการตั้งจ่ายไว้ผิดประเภท ผิดหมวด ดังนั้นจึงขอให้สภาได้พิจารณาอนุมัติต่อไป

ประธานสภาฯ ขอเชิญ สมาชิกสภาอภิปรายกันพอสมควร

ปรากฏว่าไม่มีสมาชิกสภาท่านใดมีความประสงค์จะอภิปราย จึงขอมติที่

ประชุม

มติที่ประชุม อนุมัติ 18 เสียง

ไม่อนุมัติ – ไม่มี

งดออกเสียง 1 คน

**ระเบียบวาระที่ 6**  ญัตติ เรื่อง การคัดเลือกสมาชิกสภาท้องถิ่นเพื่อแต่งตั้งเป็นคณะกรรมการ

พัฒนาท้องถิ่นและคณะกรรมการติดตามและประเมินผลแผนพัฒนาท้องถิ่น

ประธานสภาฯๆ ลำดับต่อไปเป็นการประชุมในระเบียบวาระที่ 6 เรื่อง การคัดเลือกสมาชิก

สภาท้องถิ่นเพื่อแต่งตั้งเป็นคณะกรรมการพัฒนาท้องถิ่น และ

คณะกรรมการติดตามและประเมินผลแผนพัฒนาท้องถิ่น ขอเชิญนายก

อบต.ได้นำเสนอ

นายกอบต. ชี้แจงว่าตามที่องค์การบริหารส่วนตำบลทรายขาวได้แต่งตั้งคณะกรรมการ

ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 แก้ไขเพิ่มเติมถึงฉบับที่ 2 พ.ศ. 2559

ได้แก่ คณะกรรมการพัฒนาท้องถิ่น คณะกรรมการติดตามและประเมินผลแผนพัฒนาท้องถิ่นนั้น บัดนี้คณะกรรมการบางส่วนหมดวาระดำรงตำแหน่งตามวาระสองปี ซึ่งจะต้องดำเนินการคัดเลือกหรือแต่งตั้งใหม่ โดยถือปฏิบัติ

ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 3) พ.ศ. 2561 จึงขอให้สภาแห่งนี้ ได้พิจารณาคัดเลือกสมาชิกสภาฯ ร่วมเป็นคณะกรรมการพัฒนาองค์การบริหารส่วนตำบล จำนวน 3 คน และร่วมเป็นคณะกรรมการติดตามและประเมินผลแผนพัฒนาองค์การบริหารส่วนตำบล จำนวน 3 คน

ประธานสภาฯ ขอเชิญที่ประชุมเสนอชื่อบุคคลเป็นคณะกรรมการตามลำดับ

1. คณะกรรมการพัฒนาองค์การบริหารส่วนตำบล
2. คณะกรรมการติดตามและประเมินผลแผนพัฒนาองค์การบริหารส่วนตำบล

มติที่ประชุม พิจารณาคัดเลือกสมาชิกสภาองค์การบริหารส่วนตำบลเพื่อแต่งตั้งเป็น

คณะกรรมการดังนี้

1. คณะกรรมการพัฒนาองค์การบริหารส่วนตำบลประกอบด้วย
2. นายปรีชา สงเสน ส.อบต. ม.1
3. นายสมพร เจิมพงค์ ส.อบต. ม.8
4. นายสุนทร รักษ์เมือง ส.อบต. ม.3
5. คณะกรรมการติดตามและประเมินผลแผนพัฒนาองค์การบริหารส่วนตำบล ประกอบด้วย
6. นายสวย นุ่นนุ่ม ส.อบต. ม.3
7. นายพีระยศ แก้วฉิม ส.อบต. ม.5
8. นายประกอบ เพ็ชรทอง ส.อบต. ม.2

**ระเบียบวาระที่ 7 เรื่องอื่น ๆ (ถ้ามี)**

ประธานสภาฯ ขอเชิญสมาชิกสภาฯที่ประสงค์จะหารือเรื่องอื่น ๆ ต่อที่ประชุม

นายปรีดา สังสง สอบถามคณะผู้บริหาร ดังนี้

1. เครื่องสูบน้ำสำหรับช่วยเหลือเกษตรกรผู้ทำนาขอสนับสนุนจาก

สำนักงานชลประทานได้จำนวนกี่เครื่องและติดตั้งที่จุดใดบ้าง เพื่อให้

สามารถสูบน้ำช่วยเหลือเกษตรกรผู้ทำนาได้อย่างทั่วถึง

2. น้ำมันสำหรับเครื่องสูบน้ำที่ใช้สำหรับเครื่องสูบน้ำของหมู่บ้านและเครื่องสูบน้ำของชลประทานเข้าใจว่าสามารถจัดซื้อได้ตามปกติ แต่ขอสอบถามว่ากรณีเป็นเครื่องของชาวบ้านที่นำมารวมตัวกันสามารถใช้น้ำมันของอบต.ได้หรือไม่

3. แจ้งปัญหาท่อเมนประปา หมู่ที่ 10 ชำรุดเสียหายจากบ้าน

นายเด็จ ดำชุม – บ้านนางสาวผุสดีทำให้ชาวบ้านเดือดร้อนประมาณ 5 ครัวเรือน จึงขอสอบถามว่าเราสามารถใช้งบประมาณส่วนใดดำเนินการซ่อมแซมได้บ้าง

4. จากปัญหาพายุปาบึกทำให้บ้านเรือน และทรัพย์สินรวมถึงพืชผลทางการเกษตรเสียหาย จำนวนมาก ซึ่งมีประชาชนส่วนหนึ่งที่ได้รับความเสียหายแต่ไม่สามารถได้รับความช่วยเหลือจากภาครัฐได้ ได้แก่ ชาวบ้าน

ในหมู่ที่ 1 และ หมู่ที่ 3 บางส่วน ซึ่งได้ปลูกยางพาราในแนวเขาพระบาท

โดยพื้นที่ดังกล่าวไม่มีเอกสารสิทธิ์ จึงขอถามว่าในฐานะองค์กรปกครอง

ส่วนท้องถิ่น จะทำอย่างไรที่จะทำเอกสารสิทธิให้ถูกต้องตามกฎหมายได้

เพื่อเป็นการดูแลราษฎร

นายสุนทร รักษ์เมือง ประชาชนฝากขอบคุณคณะผู้บริหารที่ช่วยดูแล ราษฎรกรณีพายุปาบึก

ชาวบ้านได้รับความเสียหายทั้งตำบลโดยเฉพาะ หมู่ที่ 1 และหมู่ที่ 3

ได้รับความเสียหาย จำนวนมากทั้งบ้านเรือนราษฎร ถูกต้นไม้ล้มทับสวน

ยางล้มเสียหาย ชาวบ้านฝากขอบคุณผู้บริหารที่ช่วยจัดการแก้ไขปัญหาทั้ง

ในเรื่องของต้นไม้ที่ล้มขวางถนน และต้นไม้ที่ล้มทับบ้านเรือน ราษฎร

รวมถึงเรื่องอื่น ๆ เป็นการเร่งด่วน

- ขอติดตาม เรื่องที่ได้แจ้งที่ประชุม เมื่อครั้งที่แล้ว เรื่องท่อระบายน้ำสาย

บ้านนายบุญธรรม ทรุดตัว ซึ่งอาจทำให้ถนนเสียหายได้ จึงขอให้ผู้บริหาร

ช่วยดูให้ด้วย

- เรื่องการขอรับการสนับสนุนเครื่องสูบน้ำช่วยเหลือเกษตรกรผู้ทำนา ฝาก

ผู้บริหารช่วยดำเนินการให้ด้วย ขณะนี้น้ำในเหมืองน้ำทุกสายไม่มีน้ำใช้แล้ว

นายสมพร เจิมพงค์ - แจ้งว่าราษฎรแจ้งความประสงค์ขอให้ขยายเขตการบริการจัดเก็บขยะ

บริเวณโคกหรั่ง ขอฝากผู้บริหารด้วย

- ขอบคุณคณะผู้บริหารและพนักงานส่วนตำบลที่ช่วยกันดูแล แก้ปัญหา

ภัยพิบัติ พาบึก โดยเฉพาะ ม.8 มีบ้านพังเสียหายทั้งหลัง กรณี นางกิ้มหิ้น

ทองสวนแก้ว ได้รับความช่วยเหลือ สร้างบ้านใหม่ให้ 1 หลัง

- เรื่องไข้เลือดออก หมู่ที่ 8 มีการระบาด 15 ราย ในซอยบ้าน ส.อบต.จิตร

จันทร์เรือง ซึ่งมีการพ่นหมอกควันแบบละอองฝอย โดยการขอรับการ

สนับสนุนจากสำนักงานควบคุมโรคนำโดยแมลง 11.2 แต่ดูแล้วระยะเวลา

ที่มาทำการพ่นไม่เหมาะสม เนื่องจากเป็นเวลาสายแล้วมีแดดและลมแรง

โดยจากการไปประชุมร่วมกับหน่วยกำจัดแมลง 11.2 ได้มาร่วมประชุม

ด้วย จึงได้สอบถามวิธีการพ่นได้รับการชี้แจงเรื่องเวลาในการพ่นที่เหมาะสม

อยู่ในช่วง 6-8 โมงเช้าหลังจากนั้น ไม่น่าจะได้ผล ขอขอบคุณคณะผู้บริหาร

ปลัด สำหรับการดูแลเรื่องโรคระบาดซึ่งเป็นเรื่องใหญ่โต

นายสาธิต เพ็ชรรัตน์ แจ้งปัญหาการขาดแคลนน้ำ ขอให้คณะผู้บริหารได้ช่วยเหลือโดยเร่งด่วน

ประธานสภาฯ แจ้งว่าได้ทราบปัญหาเรื่องน้ำประปาของหมู่ที่ 7 ขอเพิ่มเติมให้ว่าน้ำประปา

ของหมู่ที่ 7 ตอนนี้ขาดแคลนมาก จึงขอให้ผู้บริหารช่วยชี้แจงว่าการ

ดำเนินการจ้างเจาะบ่อบาดาล ของ ม.7 มีผู้รับจ้างหรือยัง และถ้าได้แล้ว

ติดขัดปัญหาอะไรผู้รับจ้างไม่เข้าไปดำเนินการ

ประธานสภาฯ สอบถามว่ามีสมาชิกท่านใดมีความประสงค์จะสอบถามเรื่องอื่นใดเพิ่มเติม

อีกหรือไม่ เพื่อที่จะให้ผู้บริหารชี้แจงในคราวเดียวกัน ปรากฏว่าไม่มีสมาชิก

ท่านใดสอบถามเพิ่มเติม จึงขอเชิญนายกอบต.

นายก อบต. ชี้แจงประเด็นที่สมาชิกสภาฯ สอบถาม ดังนี้

**ประเด็นที่ 1** เรื่อง เครื่องสูบน้ำ การใช้น้ำมันและเครื่องสูบน้ำของชาวบ้าน

ที่จะนำไปติดตั้งเพื่อสูบน้ำเข้าสู่เหมืองน้ำสาธารณะ โดยชี้แจงว่าในโซนของ

หมู่ที่ 10 เดิม จะใช้เครื่องสูบน้ำของหมู่บ้าน และเครื่องสูบน้ำของชาวบ้าน

ที่นำมาสมทบบางส่วน แต่ในปีนี้สำนักงานชลประทานกำลังดำเนินการ

ก่อสร้าง ประตูระบายน้ำ ดังนั้นการสูบน้ำจะทำได้ลำบาก ส่วนในโซนของ

หมู่ที่ 5 และหมู่ที่ 8 ก็เหมือนกันจุดที่เคยติดตั้งเครื่องสูบน้ำเดิมก็กำลัง

ก่อสร้าง ประตูระบายน้ำก็ไม่สามารถดำเนินการได้เช่นเดียวกัน สำหรับ

เครื่องสูบน้ำได้ดำเนินการประสานไปยังสำนักงานทรัพยากรน้ำ ภาค 8

เรียบร้อยแล้ว และการประสานเป็นการส่วนตัวด้วย เราน่าจะได้เครื่องสูบ

น้ำเร็ว โดยในปีนี้ได้ขอเครื่องสูบน้ำไปจำนวน 5 เครื่อง ปีที่แล้วขอไป 4

เครื่อง ปีนี้น่าจะติดตั้งได้ที่หมู่ที่ 3 คลองเขต และหมู่ที่ 4 บ้านนายฤกษ์

และถ้าเครื่องสูบน้ำมีพออาจจะได้ที่สายเซี๊ยเฒ่า และจุดริมคลองบ้านนาย

สุภาพคาดว่าที่ประสานขอไปทั้งหมด 5 เครื่อง อย่างน้อยน่าจะได้สัก 4

เครื่อง และอาจจะมาไม่พร้อมกันเนื่องจากมีหลายแห่งที่ขอเครื่องสูบน้ำ

ไปยังสำนักงานทรัพยากรน้ำ เขาจะจัดให้ตามคิว โดยในขณะนี้ทราบว่า

เครื่องที่เราขอบางหน่วยงานเพิ่งยกเครื่องมาจากภัยน้ำท่วมที่หาดใหญ่

ตอนนี้กำลังตรวจสอบสภาพเครื่อง ส่วนน้ำมันของเครื่องส่วนนี้จะใช้จ่าย

จากงบประมาณของอบต.ตามข้อบัญญัติงบประมาณรายจ่าย ประจำปี

2562 ซึ่งปีนี้เราตั้งงบประมาณไว้ 600,000.- บาท เหมือนเดิม

นอกจากนี้ก็จะมีเครื่องสูบน้ำของชาวบ้านบางส่วนที่นำมาใช้ โดยรวบรวม

สูบเป็นจุดกลาง ซึ่งจะให้เจ้าหน้าที่ป้องกันและบรรเทาสาธารณภัยดูแล

ขอให้ชาวบ้านแจ้งมาในส่วนที่น้ำไป ไม่ถึง โดยปีนี้อาจจะมีปัญหาเนื่องจาก

มีการก่อสร้างประตูระบายน้ำอยู่ด้วย สำหรับ ม.5 จุดที่ติดตั้งเดิมตรงซอย

นายห้วนไม่แน่ใจว่าจะสามารถติดตั้งเครื่องสูบน้ำได้หรือไม่เพราะ

ชลประทานจะเริ่มงานก่อสร้างประตูระบายน้ำในเร็ว ๆ นี้

**ประเด็นที่ 2** เรื่อง ท่อเมนประปาชำรุด ราษฎร จำนวน 5 ครัวเรือน ไม่มี

น้ำใช้ ขอให้ทำเป็นหนังสือมาอีกครั้งหนึ่งเพื่อจะได้มอบหมายให้ช่างเข้าไป

สำรวจและดำเนินการแก้ไขปัญหาความเดือดร้อนต่อไป

**ประเด็นที่ 3**  เรื่อง ผลกระทบจากภัยพิบัติปาบึกกรณีเอกสารสิทธิที่ดิน

เป็นประเด็นที่ไม่ได้อยู่ในอำนาจของอบต.ที่จะออกเอกสารสิทธิได้ เราคงไม่

สามารถไปดำเนินการเพื่อให้ออกเอกสารสิทธิ์ได้ แต่ทุกคนที่เกี่ยวข้องก็

อยากจะให้มีการออกเอกสารสิทธิสำหรับที่ดินประเภทนี้ ก็ขอให้มีการ

บันทึกเจตนารมณ์ของสภาแห่งนี้ไว้หากมีแนวทางที่เป็นส่วนหนึ่งในการ

สนับสนุนเพื่อให้มีการออกเอกสารสิทธิ์ก็จะได้ดำเนินการต่อไป

ประเด็นการช่วยเหลือผู้ประสบภัยพิบัติพายุปาบึก เมื่อวันที่ 4 มกราคม

2562 ซึ่งเกิดความเสียหายทั้งทรัพย์สิน บ้านเรือน และพืชผลทางการ

เกษตร โดยพวกเราทุกฝ่ายก็ได้ออกไปช่วยเหลือกันอย่างเต็มที่ สำหรับบ้าน

ที่เสียหาย 300 กว่าหลัง ก็ได้ให้ความช่วยเหลือไปครบทุกหลังทุกหมู่บ้าน

ประเด็นท่อระบายน้ำ หมู่ที่ 3 ขอให้ท่านปลัดช่วยติดตามให้ด้วย

ประเด็นถังขยะบริเวณบ้านโคกหรั่ง ซึ่งจุดนั้น เดิมยังไม่มีการจัดเก็บใน

บริเวณนั้น ก็จะขอหารือถึงรายละเอียดต่าง ๆ ในการดำเนินการอีกครั้งหนึ่ง

สำหรับงบประมาณในการจัดซื้อถังก็มีตั้งไว้สำหรับในปีงบประมาณ 2562

ก็ให้ราษฎรที่มีความประสงค์เขียนคำร้องไว้ก่อน แล้วจะนำมาเป็นข้อมูลใน

การปรึกษาหารือเพื่อดำเนินการอีกครั้งหนึ่ง

- ประเด็นของไข้เลือดออก มีการระบาดมากในตำบลทรายขาวในช่วงที่เรา

ไปทำประชาคมเพื่อแก้ไขปัญหาโรคไข้เลือดออกมีประมาณ 13 ราย หลังจากนั้นก็ยังเกิดอีก 2 ราย ซึ่งของหมู่ที่ 8 มีการทำเป็นกรณีพิเศษ โดยการประสานศูนย์ควบคุมโรคนำโดยแมลงมาพ่นละอองฝอย 2 ครั้ง โดยขณะนี้ได้ทำการพ่นครบ 2 ครั้งแล้ว แต่ไข้เลือดออกยังเกิดอยู่เป็นปัญหาใหญ่ ขณะนี้ก็ได้ปรึกษาและวางแผนกับโรงพยาบาลส่งเสริมสุขภาพประจำตำบลว่าจะร่วมมือกันทำอย่างไร จึงจะทำให้โรคไข้เลือดออกหมดไปจากตำบลเรา นอกจากนี้ เราก็ได้จัดทำโครงการ พ่นหมอกควันให้ครอบคลุมทุกหมู่บ้าน เพื่อเป็นการป้องกันควบคุมการระบาดของโรค รวมถึงวัดและโรงเรียนด้วย

**- ประเด็นการเจาะบ่อบาดาล หมู่ที่ 7** ขณะนี้กำลังอยู่ในขั้นตอนของการ

ขออนุญาตเจาะบ่อบาดาล มีการคัดเลือกผู้รับจ้างเรียบร้อยแล้ว แต่ยังไม่

เข้ามาทำสัญญา ก็จะเร่งรัดให้รีบทำสัญญาและดำเนินการเจาะโดยเร่งด่วน

ต่อไป จึงขอชี้แจงให้ที่ประชุมทราบ

ประธานสภาฯ ขอเชิญท่านรองนายก อบต.

นายวิลาศ มีฮิ่น ชี้แจง เรื่องน้ำกรณีโรงสูบน้ำด้วยไฟฟ้าซึ่งมีการดำเนินการก่อสร้างอยู่ใน

ขณะนี้ มีผลการดำเนินการดังนี้

จุดที่ 1 ข้างบ้านนายสุเทพ ดำเนินการไปได้ประมาณ 30 %

จุดที่ 2 บ้านเกาะสุด ดำเนินการไปประมาณ 60 %

จุดที่ 3 บ้านนางเอื้อม ดำเนินการประมาณ 30%

หน้าวัดโคกยางทำประตูระบายน้ำใหม่ ยังดำเนินการไม่แล้วเสร็จ

นอกจากนี้ยังมีประตูเล็ก ๆ ประมาณ 37 ประตูน้ำ ตอนนี้ดำเนินการแล้ว

เสร็จไม่ร้อยเปอรเซ็นต์ มีการเปิดน้ำไปแล้วบางส่วน ประมาณ 5 จุด

สำหรับส่วนที่ยังดำเนินการไม่แล้วเสร็จได้รับแจ้งว่าจะดำเนินการให้แล้ว

เสร็จในปีงบประมาณ 2562 ขอฝากให้ท่านสมาชิกช่วยดูแลด้วย เนื่องจาก

ในดำเนินการอาจจะกระทบกับทรัพย์สินของชาวบ้าน เช่น มะพร้าว ปาล์ม

หรือพืชผลทางการเกษตรบ้าง เนื่องจากหากมีการกระทบ อาจเกิดปัญหาได้

กรณีของหมู่ที่ 5 ขณะนี้อาจจะมีผลกระทบกับเกษตรกร ผู้ทำนาหากมีการ

ก่อสร้างในช่วงนี้ ขณะนี้ก็มีการเร่งดำเนินการทำงานกันทุกวัน มีการรับ

คนงานเพิ่ม ส่วนหมู่ที่ 11 ขาดน้ำ เนื่องจากมีการทำนามาก จึงได้มีการ

ประสานขอเครื่องสูบน้ำจากชลประทานที่มาก่อสร้าง ได้เครื่องสูบน้ำมา

ช่วย 1 เครื่อง ปัญหาขาดน้ำมีมากในขณะนี้

- เหมืองน้ำสายหัวเขาสามแก้ว ถึงบ้านนายเพียร พร้อมบุกเบิกถนนทั้ง

2 ฝั่ง จะมีการสำรวจและดำเนินการในปี 2562 ทิศตะวันตกจะทำเป็นถนนหินคลุกทิศตะวันออกจะเป็นถนนลาดยาง ก็ขอให้เจ้าของพื้นที่ช่วยประสานเรื่องที่ดินให้ด้วย

- สายป่าขวาง ทิศตะวันตกจะลงลูกรังและหินคลุก ทิศตะวันออกจะลาดยาง และประตูน้ำ 1 จุด หลังโรงเรียนโคกทราย 3 ช่อง 7 เมตร จะทำการขุดลอกโดยให้น้ำสามารถเข้ามาสู่เหมืองได้ โดยไม่ต้องใช้เครื่องสูบน้ำ

ประหยัดค่าไฟไปได้

- ซึ่งนอกจากนี้ก็มีการของบประมาณสายอื่น ๆ ในปี 2563 เพื่อช่วย

แก้ปัญหาขาดแคลนน้ำขอความร่วมมือ สมาชิกช่วยดูด้วย

- เรื่อง เลือกตั้ง ส.ส. 24 มีนาคม 2562 ฝากบอกถ้าผู้สมัครพรรคหนึ่งพรรคใดต้องการออกแนะนำตัวพร้อมการจ่ายเบี้ยยังชีพก็สามารถทำได้เดือนนี้ กำหนดวันที่ 6-7-8 ชาวบ้านจะได้ทราบนโยบายของแต่ละพรรค

ประธานสภาฯ สอบถามว่า มีสมาชิกท่านใดมีเรื่องอื่นใด อีกหรือไม่

ปรากฏว่าไม่มี จึงปิดประชุม

ปิดประชุมเวลา 12.30 น.

จันทนา คงเกตุ

(นางจันทนา คงเกตุ)

เลขานุการสภาฯ

จด/บันทึก

**ตรวจแล้วรับรองถูกต้อง**

(ลงชื่อ) สมพร เจิมพงค์ ประธานคณะกรรมการตรวจสอบรายงานการประชุม

(นายสมพร เจิมพงค์)

(ลงชื่อ) สวย นุ่นนุ่ม กรรมการตรวจสอบรายงานการประชุม

(นายสวย นุ่นนุ่ม)

(ลงชื่อ) พีระยศ แก้วฉิม กรรมการตรวจสอบรายงานการประชุม

(นายพีระยศ แก้วฉิม)